Mason Lowe

Si Mason Lee Lowe (Septyembre 12, 1993 – Enero 15, 2019) sarong Amerikanong propesyonal na rodeo cowboy na an espesyal na talento iyo an paglunad/pagsakrang sa toro (bull riding]] , asin nagsasali sa Professional Bull Riders (PBR) circuit. Siya pigranggong ika-18 sa PBR world standings sa panahon kan saiyang pagkagadan.

Kaamayi nin buhay
Si Mason Lowe namundag sa  Springfield, Missouri, kan Septyembre 12, 1993, sa mga magurang na sinda Stacy Lowe asin Melissa Reed. Siya nagdakula sa Exeter, Missouri. 
 An saiyangy interes sa pagsakrang sa toro nagpoon kan siya akion pa kun kasuarin naglulunad siya sa mga bakang piggagatasan sa uma ninda.

Kagadanan
Si Lowe nagsasali sa PBR Velocity Tour event sa Denver Coliseum bilang parte kan National Western Stock Show sa Denver, Colorado, kan Enero 15, 2019, asin siya napatalsik sa ibabaw kan toro pigsasakrangan niya. Alagad an toro — Hard Times — nagbirik asin an mga bitis sa likod kaini naglagpak na gayo sa daghan ni Lowe bago nagdadalagan parayo. Namasdan kan mga saksi na si Lowe nakabangon pa man alagad, nagtakma' kan saiyang daghan asin dangan buminagsak. Siya idinalagan sa Denver Health Medical Center, alagad nagadan huli sa makuring pagkaipit kan saiyang puso, balbula nin puso asin aorta, asin malinaw an sarong-toneladang toro narunot saiyang daghan maski siya may sulot na pamproteksyon na kalasag.  Si Lowe iyo an ikatolong toreador na nagadan sa tahaw nin kompetisyon poon kan an PBR natugdas.

Toltolan

Kategorya:Mga 1993 na kamundagan
Kategorya:Mga 2019 na kagadanan
Kategorya:Mga Paralunad sa toro
Kategorya:Mga Pagkagadan huli sa pag'atake nin toro
Kategorya:Mga Tawong gikan sa Barry County, Missouri
Kategorya:Mga Kagadanan sa isports sa Colorado
Kategorya:Mga Tawo sa isports haleng Springfield, Missouri

This page was last edited on 5 January 2025, at 06:32.